cyanic-selkie/wikianc huggingface dataset:
Storsirkel
Ekvator er en storsirkel. De andre breddegradene er småsirkler, fordi de har mindre radius enn ekvator; deres senterpunkt ligger ikke i jordens sentrum. Lengdegradene er på grunn av Jordens flattrykning ikke storsirkler, men tilnærmede ellipser. Den korteste vei mellom to punkter på Jorden kalles en geodetisk linje. Denne ligner på storsirkelen, men er litt kortere. Som eksempel på dette kan man tenke seg en reise ved ekvator så langt som mulig fra vest til øst. Da vil den korteste veien gå over en av polene og ikke langs ekvator. Avstanden over en pol er ca. 20003,9 km, mens avstanden rundt ved ekvator er ca. 20037,5 km.
Skip og fly følger ruter langs en storsirkel når strøm og vind ikke spiller noen stor rolle. For fly som flyr vestover mellom kontinentene på den nordlige halvkule, vil disse rutene strekke seg nordover inn i det arktiske området, mens fly som flyr østover normalt flyr lenger sør enn storsirkelen for å dra fordel av jetstrømmene som går østover.
Stå på! (1976)
Stå på! er en norsk film fra 1976 av Skjalg Omdal, Hans Otto Nicolayssen, Jan Knutzen og Sølve Skagen etter manus av de samme. Filmen er en dokumentarisk oppsummering av hendelser relatert til oppsigelser ved Norsk Hammerverk A/S i Stavanger.
Terje Damman
På Agder Høyres nominasjonsmøte i november 2018 mistet Damman plassen på Høyres valgliste til fylkestingsvalget i 2019, selv om han selv hadde ytret ønske om en ny periode som fylkesordfører. To uker senere valgte han å melde seg ut av Høyre og fortsette som fylkesordfører uten partitilhørighet. Årsaken var prosessen rundt nominasjonsmøtet og manglende tillit til partiet.
Damman satt i fylkestinget fra 1995 til 2019. Han har også sittet i to perioder i Mandal bystyre (1984–1991).
Damman er økonom, og har hatt sitt virke i bankvesenet og kommunesektoren.
IEEE 802.1
IEEE 802.1 er en arbeidsgruppe i IEEE 802-prosjektet, som er en del av IEEE Standards Association.
Den jobber med :
IEEE 802.1 standarder
{| Class = "wikitable" style = "background: # faf5ff" ! Standard ! Beskrivelse ! Status
802.1BR
Andre nylige 802,1 standardene er tilgjengelig gjennom IEEE for et gebyr.
Duplikasjon
Duplikasjon betyr egentlig dobling, men var navnet på enkle måter å forflere eksemplarer av tekst på. Kvaliteten på duplisert materiale var ikke på høyde med andre trykkteknikker, men ble brukt til løpesedler, sakslister og lignende, der leselighet var viktigere enn trykkvalitet. En kunne heller ikke trykke opp ubegrenset antall kopier uten å gjenta skrivearbeidet.
The Man Who Couldn’t Beat God
Handling
Sønnen til en gartner, som arbeider på en millionærs eiendom, blir behandlet grusomt av den velstående mannen. En dag slår han gutten i ansiktet. Rasende dreper den unge mannen endelig sin plageånd.
Den unge mannen klarer å unnslippe mistanker om drapet, og begynner derfor å tro at ettersom han har sluppet unna med drap, kan han komme unna med hva som helst. Imidlertid får han snart lære annerledes, og han begynner å se ansiktet til mannen han har drept overalt - uansett hvor han snur seg.
Roberto Cammarelle
Roberto Cammarelle (født 30. juli 1980 i Milano) er en italiensk amatørbokser, som konkurrerer i vektklassen super tungvekt. Cammarelles største internasjonale resultater er en gullmedalje fra Sommer-OL 2008 i Beijing, Kina, og to gullmedaljer fra VM i boksing, i 2007 og 2009. Han har også en bronsemedalje fra Sommer-OL 2004 i Athen, og en bronsemedalje fra Verdensmesterskapet i boksing 2005.
Fadensiegel
Fadensiegel er en innbindingsmetode for bøker. Den er enklere og raskere enn trådhefting. I fadensiegel-produksjon blir hver enkelt signatur påført en tråd i ryggen i falseprosessen. De ulike signaturene blir så samlet og bundet sammen i klebebinderen uten at ryggen blir frest.
Tankeeksperiment
Et tankeeksperiment er en idé eller en tanke om en eller flere handlinger som kan utføres for å enten bekrefte eller avkrefte en tidligere fremsatt hypotese. Imidlertid trenger ikke nødvendigvis meningen være at tankeeksperimentet skal gjennomføres, ei heller være gjennomførbar. Ofte er det bare en måte å vise en problemstilling ved hjelp av enklere eksempler eller for å belyse de forskjellige sidene av en gitt problemstilling. Dette er en menneskelig konstruksjon i tankene våre som kun bruker vår forestillingsevne, i motsetning til eksperimenter basert på empirisme som bruker erfaring og observasjon.
Eksempler på tankeeksperimenter kan være f.eks. Schrödingers katt, som er et paradoks for å vise til ufullstendigheten i teorien om kvantemekanikk eller Maxwells demon som var en hypotetisk måte å skulle kunne bryte Termodynamikkens andre hovedsetning. Et mer sosialvitenskapelig eksempel kan være industrialisering og modernisering av fattige u-land som igjen kan bidra til økt velstand og livskvalitet. Ikke bare for seg selv, men også for resten av verden ved at de får muligheter og midler til å bidra til en bedre verden for alle.
Rune Lange
Rune Lange (født 24. juni 1977) er en norsk tidligere fotballspiller. Han var spiss og spilte sist for Kvik Halden Fotballklubb. Lange har spilt én A-landskamp for. Han er bror av fotballspilleren Roger Lange.
Fløya og Tromsdalen
Lange spilte på Fløya som gutt, og debuterte på A-laget i 1993. I 1994 ble Lange toppscorer i TITO-serien med 33 mål.
I november 1994 valgte Lange å gå i storebror Rogers fotspor og gå til Tromsdalen. Etter å ha spilt for Tromsdalen og vært klubbens toppscorer vinteren 1994/95 ble klubbene i februar 1995 enige om en overgangssum på ca. 50 000 kroner. Langes første mål i allnorsk fotball kom i 6-0-seieren mot Stålkameratene i mai. Lange scoret totalt fire mål i debut-sesongen i førstedivisjon, etter å ha vært mye brukt som kantspiller.
Før 1996-sesongen rådet optimismen i Tromsdalen, og TUIL-trener Tore Bakkejord gikk ut i avisene i februar og mente at spissmakkerne Vegard Berg Johansen og Lange til sammen burde scoret 30 mål. Lange scoret jevnt og trutt i gjennom sesongen, og fikk sitt store gjennombrudd da han scoret tre mål borte mot Mjøndalen i august. Dagen etter at Lange scoret to mål mot Eik-Tønsberg i slutten av august signerte han en ny kontrakt med Tromsdalen. Mot slutten av sesongen ble Lange tatt ut på U20-landslaget. Sesongen endte i skuffelse for Tromsdalen, som rykket ned etter tap 2-6 mot Lyn i siste serierunde. Lange endte med 11 seriemål i 1996.
Etter sesongslutt var mange klubber interesserte i Lange og spissmakker Berg Johansen. Både Start og Strømsgodset meldte sin interesse, samtidig som Tromsø ønsket Lange og flere andre TUIL-spillere. Tidlig i oktober var det skriverier i avisene om en påstått konflikt mellom Lange og TUIL-ledelsen, da Lange skal ha ment at de hadde en muntlig avtale om at han skulle fristilles fra kontrakten dersom Tromsdalen rykket ned. Konflikten viste seg etter hvert å være ytterst reell, og da overgangen til Tromsø gikk i vasken i slutten av oktober uttalte Lange-brødrene til avisen Nordlys at de var voldsomt skuffet over Tromsdalen-styret. Rune Lange vurderte også å ta ett års fotballpause, og uttalte at «lysten til å spille fotball for TUIL er på bunnivå».
Lange forsonte seg etter hvert med TUIL, og var beredt på å spille ett år for klubben i andredivisjon. I mars 1997 la Tromsø inn bud på Lange, men Tromsdalen krevde i utgangspunktet det svært høye beløpet 1,5 millioner kroner i kompensasjon. Utover våren var det mye frem og tilbake i Lange-saken, der blant annet den belgiske klubben Anderlecht samt flere norske toppklubber ønsket Lange. I juli ble Lange endelig klar for Tromsø, og undertegnet en 4-årskontrakt etter en overgang som kostet TIL 250 000 kroner.
Tromsø
Tromsø hadde i 1997 mistet Sigurd Rushfeldt til Rosenborg, og Lange fikk den vanskelige jobben med å fylle hullet etter den tidligere TIL-toppscoreren. Lange etablerte seg raskt på laget, og i oktober ble han den store helten da han sendte TIL videre i Cupvinnercupen etter å ha scoret det avgjørende målet i hjemmekampen mot NK Zagreb. I neste runde trakk Tromsø Chelsea, og i 3-2-seieren på Alfheim ble Lange kåret av VG til banens beste spiller. Engelskmennene slo imidlertid tilbake i returmøtet i London, og vant hele 7-1. I Langes første sesong i TIL-trøya reddet laget toppserieplassen etter kvalifiseringsspill, der Lange scoret to mål i hjemmeseieren mot Eik og ett mål i Tønsberg.
1998-sesongen åpnet med 0-0 borte mot Sogndal, men i første hjemmekamp ble Lange matchvinner mot Strømsgodset. Etter scoring også i neste kamp mot Viking ble Lange og spisskollega Tryggvi Gudmundsson hyllet som Tromsøs nye radarpar. Etter at Lange scoret i sin tredje kamp på rad hjemme mot Haugesund mente Dagbladet at Lange var «symbolet på årets TIL-utgave» (som hadde åpnet sesongen sterkt på tross av ekspertenes tips), mens TIL-trener Håkan Sandberg roste Lange som en «klassisk 'goalgetter' med kraft og blikk for spillet» og en «herlig type som ofrer alt for laget». Lange fortsatte scoringsformen, og etter å ha senket Brann i mai hadde han scoret i fem kamper på rad. I juli satte han inn sitt tiende seriemål hjemme mot Vålerenga, og utenlandske storklubber stod i kø for å skaffe seg spissjuvelen. TIL-formann Gunnar Wilhelmsen var imidlertid klar på at Lange ikke var til salgs, ikke engang for 25 millioner kroner. Samtidig fristet Tromsø Lange med et lønnshopp opp til over en halv million i året for å få han til å bli i klubben. Dette hindret ikke overgangsspekulasjonene i å fortsette, og i september antydet sportssjef Tore Rismo at Lange kunne gå om Tromsø fikk 30 millioner for ham. Tromsø var deretter i samtaler med Rosenborg om en eventuell overgang. Den italienske storklubben Juventus skal også ha jaktet på Lange. Lange endte på 20 mål i sin første hele sesong i tippeligaen, og ble bare slått av Rosenborgs Sigurd Rushfeldt i kampen om toppscorertittelen. Etter sesongslutt fortsatte overgangsryktene, der blant annet den engelske klubben Coventry skal ha fått avvist et bud på 30 millioner kroner. Dagen etter meldte NTB at Lange likevel gikk til Coventry for 3,5 millioner pund (over 40 millioner kroner etter datidens kurs), men etter at Lange og agentene Rune Hauge og Frank Mathiesen ikke var fornøyd med lønnstilbudet strandet overgangen få dager senere. Striden om Lange fortsatte inn i desember, og den tredje desember meldte VG at Lange likevel gikk til Coventry. Få dager senere avviste imidlertid Lange overgangen, og begrunnet avggjørelsen med at det var viktigere å utvikle seg videre i Tromsø enn å gå opp i lønn i England.
Etter tap i første kamp i 1999 imponerte Tromsø og Rune Lange i andre serierunde der Brann ble sendt hjem til Bergen med 0-5 i bagasjen. Sesongstarten gikk imidlertid noe tyngre enn året før, og etter fem kamper stod Lange med to mål. Etter straffemål i 4-1-seieren over Lillestrøm den 24. mai nådde Lange totalt 30 scoringer for Tromsø, og hadde dermed bare Rushfeldt foran seg på listen over mestscorende Tromsøspillere. Disse scoringene var fordelt over kun 43 kamper, hvorav 40 var fra start. Senere på sommeren startet proffspekulasjonene igjen, og Lange ble blant annet linket til Arsenal. I juli gikk Lange ut og mente at han ble priset alt for høyt fra TIL sin side, og at han derfor vurderte å bli Bosman-spiller. Etter en rekke spekulasjoner rundt salg ble Lange og TIL i august enige om at han skulle spille for klubben ut sesongen. Tromsø hadde dette året gode sjanser i cupen, og møtte Rosenborg i semifinalen. Kampen på Lerkendal ble en tett batalje der Tromsø tapte 2-1 på tross av et mål av Lange. Samtidig fikk Lange gult kort for kjeftbruk etter Rosenborgs 1-1-mål, der TIL-spillerne mente at keeper Thomas Tøllefsen var blitt revet ned av Bjørn Otto Bragstad. Kortet førte til at Lange uansett ville måtte stå over cupfinalen. Siste seriekamp borte mot Strømsgodset ble en merkelig affære, der TIL med ti mann på banen snudde 1-3 ved pause til 6-3 ved full tid. Rune Lange bommet på to straffespark på ett minutt, men scoret likevel to mål og ble tippeligaens toppscorer. Med 23 mål fikk også Lange Kniksenprisen som beste angriper.
Trabzonspor
I mai 2000 ble Tromsø og den tyrkiske klubben Trabzonspor enige om en overgang verdt omtrent 35 millioner kroner. Lange undertegnet en treårsavtale med den tyrkiske klubben, og skal ha blitt mottatt som en helt ved ankomst til Tyrkia. Klubbens supportere forventet av Lange skulle score 40 mål hver sesong, noe Lange selv synes var i overkant.
Lange ble ingen suksess i Tyrkia. Etter fem mål på 12 seriekamper brøt Lange kontrakten i januar 2001 etter at han ikke hadde fått utbetalt lønn. Det internasjonale fotballforbundet FIFA dømte imidlertid i klubbens favør, og i slutten av februar ble Lange beordret tilbake til Tyrkia. Dette fikk Langes advokat Dag Steinfeld til å reagere kraftig, og dagen etter FIFA-avgjørelsen uttalte han til Nordlys at han «trodde den tid var forbi da fotballen ignorerer den rettsverden vi lever i. Dette er hottentott-jus».
Pr. april 2008 hadde Lange fortsatt ikke fått den manglende lønnen fra Trabzonspor.
Club Brugge
I slutten av mars ble Trabzonspor enig med den belgiske klubben Brugge om en overgang for Lange. Den belgiske klubben, under ledelse av Trond Sollied, skulle betale 21 millioner kroner for ham. Noen dager senere ombestemte tyrkerne seg uten å gi noen forklaring til Lange. Den 27. mars fikk Lange medhold i Oslo tingrett i at han måtte få gå til Belgia. Et par dager senere signerte Lange for belgierne, på tross av at Trabzonspor valgte å anke dommen. Den 11. april 2001 ble Lange spilleklar for Brugge etter at FIFA utstedte en midlertidig lisens i påvente av videre behandling i rettssystemet.
I juni 2001 flyttet Lange til Breskens i Nederland, omtrent 20 minutters kjøring unna Brugge. Slik slapp Lange unna med kun 18 % skatt i stedet for 55 %.
Langes to første obligatoriske mål i Belgia kom i seieren 4-0 mot Akranes i kvalifiseringsrunden til UEFA-cupen i august 2001. Lange fulgte opp med to scoringer i Brugges 4-2-seier mot Westerlo i serieåpningen. Suksessen fortsatte ut i september, da Lange blant annet snudde kampen mot Royal Antwerp med to mål i andre omgang og sendte Brugge opp på tabelltoppen. Etter mål av Lange i seieren mot Louviéroise stod Brugge med full pott etter fem serierunder. Langes gode spill gjorde at han kom i landslagssjef Nils Johan Sembs søkelys. «Han scorer mange mål og jeg har fulgt ham i én kamp. Jeg vil følge ham nøye framover», uttalte Semb i slutten av september. Etter at Lange stod med ti mål på åtte kamper mente også Brugge-trener Trond Sollied at Lange var en spiller landslaget trengte. Utover høsten kjempet Brugge mot Gent om serieledelsen, samtidig som Lange kjempet om toppscorertittelen i Belgia. Det gode spillet gjorde at belgiske medier skamroste Lange. Dette stod i sterk kontrast til avisskriveriene før sesongstart om at han skulle være et «fiaskokjøp». I desember møtte Brugge Olympique lyonnais i UEFA-cupen. Etter 4-1 hjemme trodde de fleste at Brugge lett skulle gå videre, men etter tre mål av Sonny Anderson i returoppgjøret ble belgierne sendt hodestups ut. Lange var svært skuffet etter kampen, og uttalte at tapet var «den største nedturen jeg har hatt på fotballbanen». Ut på nyåret beholdt Brugge serieledelsen, og i starten av mars gikk Brugge til cupfinalen. I slutten av måneden spilte Brugge mot hovedutfordrer Gent, men etter to kjempemisser av Lange tapte Brugge 1-0 og mistet tabelledelsen. I slutten av april ble det klart at Brugge nok en gang måtte ta til takke med sølv etter å ha ledet store deler av sesongen, akkurat som året før. Brugge tok imidlertid revansje i cupen, etter at de vant cupfinalen 3-0 over Mouscron etter tre mål av Andres Mendoza. Dette var Langes første trofé på seniornivå, og han uttalte i seiersrusen at det var det største han hadde opplevd. Sesonginnspurten var likevel svakere enn forventet av Lange, som opplevde måltørke med åtte seriekamper på rad uten scoring.
I august 2002 sesongåpnet Brugge med en 2-1-seier borte mot Louviéroise, etter ett mål av Lange. Langes landsmann Bengt Sæternes var på vei til å bli Brugge-spiller i slutten av måneden, og NRK meldte da at Lange var på vei bort for at klubben skulle få råd til Sæternes. Dette ble imidlertid avvist av Trond Sollied dagen etter. Akkurat som året før åpnet Lange sesongen sterkt, og var involvert i fem av Brugges sju første seriemål i tillegg til scoring både hjemme og borte mot Dinamo Bucureşti i andre runde i Mesterliga-kvalifiseringen. Lange avgjorde straffesparkkonkurransen i neste runde mot ukrainske Sjakhtar Donetsk, noe som sendte Brugge til mesterligaen der Barcelona, Galatasaray og Lokomotiv Moskva ventet.
Lange ble seriemester med Brugge i 2002/03-sesongen og i 2004/05-sesongen.
I 2004 fikk Lange sin eneste landskamp da han kom inn som innbytter i privatlandskampen mot. Lange fikk 20 minutter mot slutten av kampen, som endte 0-0.
Vålerenga
Rune Lange signerte for Vålerenga foran 2006-sesongen, men slet med skader og lite spilletid. Det tok lang tid før Lange skåret for laget, og han ble aldri noen skikkelig suksess i Oslo-klubben. Lange gikk over et år uten førstelagsfotball etter en UEFA-cupkamp mot estiske Flora Tallinn 2. august 2007, og han spilte til og med midtstopper på reserverlaget til VIF i en kamp. Fraværet av muligheter fikk Lange til å uttale at «Jeg føler jeg fortjener litt spilletid».
Retur til Tromsø på utlån
Den 5. november 2008 ble TIL og Rune Lange enige om å ikke benytte seg av opsjonsavtalen for videre spill i klubben, og Lange skal etter planen returnere til Vålerenga hvor han var på utlån fra. Utlånet fra Vålerenga resulterte i kun tre kamper for TIL og ingen scoringer.
Hartlepool
17. januar 2009 ble Rune Lange fristilt fra kontrakten i Vålerenga. To uker senere signerte han en kontrakt ut sesongen for Hartlepool. Det ble sagt at debuten måtte vente en måneds tid, men den kom bare en uke etterpå, da han ved pause kom inn for Hartlepool i oppgjøret mot Walsall. Lange scoret ikke, men høstet gode kritikker fra manageren, som mente han kunne bli en virkelig hit i klubben. 14. februar 2009 startet Lange sin første kamp for Hartlepool, og scoret også sitt første mål for klubben, men laget tapte likevel 3-1 borte for MK Dons. Dessverre fikk han en skulderskade i sin hjemmedebut 17. februar, som nok en gang har satt han ut av fotballen for en stund, og senere ble det klart at Lange måtte opereres måneden etterpå.
Kvik Halden
I september 2009 skrev Rune Lange under for Kvik Halden i 3. divisjon for å gjenopplive karrieren. Det endte kun med tre kamper før han i november samme år fortalte at det var uaktuelt med mer spill i 3. divisjon. Han ville konsentrere seg om familielivet en stund fremover, men utelukket ikke et comeback.
I desember 2010 annonserte Rune Lange at han hadde lagt opp som fotballspiller.
Meritter
Club Brugge
Saki
Saki kan sikte til:
Chris Killen
Chris Killen (født 8. oktober 1981 i Wellington, New Zealand) er en newzealandsk tidligere fotballspiller.
Killen gjorde sin landslagsdebut for under OFC Nations Cup i 2000. Han var del av New Zealands tropp under FIFA Confederations Cup i 2009.
kjøpte ham fra i juli 2002 for £250 000. Han spilte for Oldham i over tre år og scoret til sammen 31 mål for dem. Killen var Oldhams toppscorer under 2004/2005-sesongen.
Killen har tidligere spilt for Manchester City, Wrexham, Port Vale, Oldham, Hibernian, Celtic og Norwich.
Svein Erik Børja
Svein Erik Børja (født 17. januar 1942 i Oslo, død 15. juni 1992) var en norsk programleder, plateprodusent, lydtekniker, kjent fra en rekke innspillinger i 1960- og 1970-årene. Han ble ansatt i NRK i 1962 og ble regnet som en av drivkreftene bak NRK Fjernsynets barne- og ungdomsavdeling.
Bakgrunn og virke
I sine tidlige år var han musiker i bandet til Per Elvis Granberg. Han var en mye brukt produsent på Polydor og Arne Bendiksen's platestudio, som med artistene The Sapphires (1965), The Vanguards (Phnoole, 1966), The Pussycats (Psst! Psst! 1966; Mrrr..mrr 1966), The Dream (Get dreamy, 1967), The Mojo Blues (1967), initierte samarbeidet Jan Erik Vold og Jan Garbarek (Briskeby blues, 1967), Morgans (1967), The Young Norwegians (Music, 1968), Lillebjørn Nilsen (Tilbake, 1971), Ketil Bjørnstad  (Berget det blå, 1974; Early years; Leve Patagonia, 1978), Øystein Sunde (Klå'', 1974), Karin Krog (Watermelon man), Kristin Berglund (I blåtimen, 1976).
Børja ble tilsatt i NRK som innspillingsleder (1962) og regisserte jazzkonserter (Moldejazz, 1967-), et virke som avstedkom Molderosen (1973). Derigjennom oppdaget han blant annet rockegruppen Difference. Han var også sentral i NRK Barne- og Ungdomsavdelingen, der han ledet det nybrytende popmagasinet Pop-korn (1966) og senere, med Terje Mosnes, var han involvert i TV-programmet Flimra (1970–) på NRK, samt Halvsju.
Papilio protenor
Papilio protenor er en sommerfugl i familiegruppen svalestjerter. Den lever sørøst i Asia.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Svein Erik Børja
Bakgrunn og virke
Børja var sentral støttespiller for Per «ABE» Abrahamsens etableringen av forsterker-produksjon i Electrocompaniet (1973). Han gir intervju i Willy B.'s bok Norge i rock, beat & blues – 1971-1983 (Erik Sandberg AS, 1984), og er å høre på CD-en Norsk rocks skattekammer i intervju med Halland og Strømsæther. Han var også involvert i musikk til filmene Episode (1963), Hvis du bærer på en hjertesorg (1969), Dager fra 1000 år (1970).
Svein Erik Børja døde av kreft etter vel ett års sykdom. Han ble 50 år.
Papilio protenor
Levevis
Paringen skjer ved sammenkobling mellom de to kjønnene.
Larven er radikalt forskjellige fra de voksne, både i levevis og i kroppsbygning. Larven lever som plantespiser.
Papilio protenor tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Svein Erik Børja
Diskografi
(Ufullført)
Fest på gården
Fest på gården er et musikkalbum med Gråtass og vennene hans, utgitt i 2009.
Oriente Petrolero
Club Deportivo Oriente Petrolero (stiftet 5. november 1955) er en boliviansk fotballklubb i byen Santa Cruz som spiller i Liga de Fútbol Profesional Boliviano. Klubben ble stiftet av arbeidere i det bolivianske oljeselskapet YPFB. De spiller hjemmekampene sine på Estadio Tahuichi Aguilera som har en kapasitet på 35 000 tilskuere. Oriente Petrolero har blitt seriemestre fire ganger, senest i 2010. De har også vunnet cupen Copa Aerosur to ganger. Laget har også hatt suksess i Sør-Amerika og var det andre Bolivianske laget som nådde kvartfinalene i Copa Libertadores.
Oriente Petroleros støsrste rival er Club Blooming, som også holder til i Satna Cruz.
Regn (film)
Regn er en norsk novellefilm fra 1976 regissert av Vibeke Løkkeberg basert på en novelle av Torborg Nedreaas. Filmen handler om den lille Bergensjenta Herdis.
Handling
Handlingen foregår i Bergen anno 1912 med sosial nød, klasseskille og depresjon. Hovedpersonen er Herdis, en pike på åtte år fra det bedre borgerskap. Hennes verden går i knas når familien går i oppløsning.
The Man Who Stayed at Home (1915)
Handling
En detektiv forsøker å gå undercover, i håp om å avsløre spioner ved et pensjonat på den amerikanske østkysten.
Zhao Mengfu
Zhao Mengfu (tradisjonell kinesisk: 趙孟頫; forenklet kinesisk: 赵孟頫; pinyin: Zhào Mèngfǔ; Wade-Giles: Chao4 Meng4-fu3, født 1254 i Huzhou i provinsen Zhejiang i Kina, død 1322) var en kinesisk prins som nedstammet herkomst fra Song-dynastiets keiser Taizu. Han var en akademiker, maler og kalligraf under Yuan-dynastiet, og ble gjort til hoffmaler for Kublai-khan, skjønt uten å få noen særlig elevert posisjon. Det skulle endre seg: På keiser Buyantu Khans tid var han en av de mest innflytelsesrike ved hoffet.
Han hadde en uvilje mot å følge den forfinede, forsiktige malerstilen som var vanlig på hans tid og foretrakk i stedet den grovere stilen fra 800-tallet. Dette anses å ha gitt opphav til en revolusjon som skapte de moderne kinesiske landskapsmaleriene. Zhao var fremfor alt kjent for sine malerier av hester.
Han avsluttet sin politiske karriere som president for det keiserlige Hanlinakademiet.
Drammen rådhus
Drammen rådhus som ligger sentralt på Bragernes torg i Drammen ble tegnet av Niels Stockfleth Darre Eckhoff i perioden fra 1866 til 1871 da bygget sto ferdig. Rådhuset ble en del av en arkitektonisk helhet sammen med Bragernes kirke og brannvakten. Riksantikvaren betegnet det i 1955 som et «monumentalt stykke bykunst». I 1966 ble det gamle rådhuset og brannvakten foreslått revet, men begge ble reddet etter en folkeavstemning. Arbeidet med restaurering av rådhuset ble fullført til byjubileet i 1986. Drammen kommune fikk i 1987 Europa Nostras bevaringspris for resultatet.
Rådhuset ble bygget av rød hulmurstein i en middelalderlig borgstil med et drag av renessanse. Det fikk et arkitektonisk preg som passet godt sammen med kirken og brannvakten. Da rådhuset skulle gi plass bevilgende myndigheter og rettens utøvelse måtte det ruve over brannvakten slik at bygget kunne skille seg ut som det viktigste. Da bygget var ferdig skulle det huse lokaler til politikammeret, forlikskommisjonen, representantskapsal, formannskapet, fattigkommisjonen, fengselsceller, fangegård og en tegneskole for håndverkere som skulle ta svenne- eller mesterbrev.
Kulturminneskilt
Drammen rådhus ble tildelt kulturminneskilt 26. oktober 2012. Ordningen styres av Drammen historielag.
Alf Victor Guldberg
Alf Victor Guldberg (født 17. mars 1866 i Kristiania, død 15. februar 1936 i Vestre Aker) var en norsk matematiker. Han var sønn av Axel Sophus Guldberg og Cathinka Guldberg var hans tante. Han ble student i 1885 og cand.real. i 1892. I 1892 ble han dosent og i 1913 ble han professor i matematikk ved Universitetet i Oslo. Ellers underviste han ved Krigsskolen og Den Militære Høiskole.
Guldberg var medlem av Det Norske Videnskapsakademi fra 1897. Han var også medlem av styret i Norske Liv fra 1902. Han var formann i Den norske Aktuarforening fra 1913 til 1919 og i Norsk Matematikkforening fra 1925 til 1929.
Publikasjoner
Han skrev ca 80 matematiske avhandlinger i tidsskrifter i Norge og utlandet og ga ut en lærebok, Theorie der linearen Differenzengleichungen (1911) sammen med George Wallenberg).
Hald internasjonale skole
Hald internasjonale skole er en fagskole som tilbyr et studium i tverrkulturell forståelse og internasjonalt arbeid. Skolen eies av Strømmestiftelsen, Det Norske Misjonsselskap og Norges Kristelige Student- og Skoleungdomslag (Laget NKSS) som har hvert sitt utvekslingsprogram. Studiet er en blanding av teori og praksis hvor alle studentene har et 6-7 måneders praksisopphold i en annen kultur. Det går rundt 40 norske og rundt 30 utenlandske studenter på skolen. Mens de norske studentene har praksisopphold i utlandet, er de utenlandske studentene i praksis i Norge. Studiet på Hald internasjonale senter gir grunnlag for fullt lån og stipend fra Statens lånekasse for utdanning. Skolen er lokalisert på Hald like utenfor Mandal.
Linjene på Hald internasjonale skole
Studentene på de tre linjene har mye av undervisningen felles, men har noe ulikt fokus, og dermed også en del undervisning hver for seg. Det meste av undervisningen foregår felles for norske og internasjonale studenter, mens en del er adskilt, for eksempel når de utenlandske studentene har norskundervisning.
Catalunya DO
Catalunya  Denominació d'Origen  (DO) (spansk: Cataluña Denominación de Origen) er et av Spanias regulerte vindistrikter. Distriktet ble oppretta i 2001 for å gi anerkjennelse til over 200 produsenter (bodegas) i Catalonia som falt utenfor regionens allerede godkjente distrikter. Distriktet har ingen spesifikk geografisk lokalisering, og finnes spredt over hele regionen.
For de ulike geografisk definerte distriktene i Catalonia, se:
Odd Bye
Odd Bye (født 27. februar 1916 i Horg i Sør-Trøndelag, død 26. mai 2010) var en norsk pressemann og politiker (Sp).
Familie og oppvekst
Faren, Anders Statiussen Bye (født 19. juni 1876, død 21. oktober 1947 var handelsmann og senere gårdbruker. Han kom fra gården Bye som ligger like ved Horg kirke i Melhus kommune. Han eide og drev gården Moa som ligger like ved Lundamo stasjon.
Moren, Berit Bye (født 28. april 1876, død 21. oktober 1937 var datter av lærer Ole Olsson Bye som kom fra Oppigarden i Skaun og hadde Bye-navnet derfra. Bestefaren var kirkesanger i Horg kirke og skolelærer i bygda. Berit Bye var blant annet organist i samme Horg kirke.
Odd Bye var den yngste i søskenflokken etter Gislaug (f. 1903, Statius Jacob (f. 1906 og Borghild (f. 1911. De fire barna var alle musikalske og sangglade.
Etter barneskolen begynte Bye på Orkdal Landsgymnas i 1936 og tok studenteksamen i 1930 og fikk S i norsk hovedstil som en av 3000 studenter det året.
I 1940 begynte han å studere ved Universitetet i Oslo for å bli filolog. Han var kommet godt i gang med studiene, blant annet i tysk språk, da Gestapo etter hvert begynte å arresteree flere og flere studenter i 1943. Bye reiste derfor hjem til gården i Horg og hjalp sin far med gårdsdriften. Også ved sitt opphold i hjembygda deltok han aktivt i sang- og musikklivet under krigen blant annet som dirigent for sangkoret Lundarljom.
Under krigen ble han også motstandsleder i hjembygda for en gruppe på 18 mann som drev illegalt arbeid.
I 1946 giftet Bye seg med Olli Kjerstine Røskaft. Hun døde av poliomyelitt i 1947.
Journalist og politiker
Etter krigen begynte Odd Bye som journalist og var med å starte Dagsavisa i Trondheim. Hans første oppgave var å referere rettssaken mot Henry Rinnan. Bye ble kjent med Jon Leirfall som fikk han med som ny medarbeider i Stortinget i 1946 i Nationen. Her lærte han å kjenne politikere som blant annet prost Nils Trædal som var formann i Bondepartiet. Det var også Trædal som utnevnte Bye som redaktør av Rogaland i Stavanger høsten 1947. Høsten 1948 ble han redaktør for Bondepartiets presselag, det senere Senterpartiets pressekontor i Oslo.
I 1950 møtte han en dame i Stortinget – Borghild Wiencke – som var translatør og nettopp kommet hjem fra studieopphold i Amerika. Etter at de hadde giftet seg, dro de i 1952 på studietur til Amerika og kjørte bil USA rundt. Sommeren 1953 kom de hjem og Bye fortsatte som stortingsmedarbeider og var aktiv med i den politiske debatt gjennom artikler i Senterpressen. Sammen med stortingsdelegasjoner fikk han mange interssante turer til blant annet Russland, Tyskland og de nordiske landene.
Krigsseilersaken
Per Borten, som var fra samme bygda som Bye, ble en god venn. Da Borten dannet regjering 12. oktober 1965, ble Bye Norges første statssekretær som fikk arbeid ved Statsministerens kontor. Blant de oppgavene Bye fikk som statssekretær var arbeidet med krigsseilersaken. Både Borten og Bye reagerte skarpt på at Høyesterett hadde vedtatt å inndra 150 millioner kroner som norske sjøfolk hadde opptjent under 2. verdenskrig i Nortrashipfondet. Men Gerhardsen-regjeringen hadde brukt pengene til andre formål. Bye tok, etter et møte med blant annet statsminister Borten og Norges Krigsseilerforbund, tak i saken, og Bye fikk i oppgave å finne en løsning. Dette resulterte i at en bredt sammensatt komité foreslo å gi krigsseilerne en hønnorgave ”ex gratia” på 100 millioner kroner som en takk til krigsseilerne og deres etterlatte. Dette ble vedtatt i Stortinget i 1969. For sin aktive medvirkning i denne saken ble statssekretær Odd Bye tildelt Norges Krigsseilerforbunds høyeste utmerkelse «Torpedo-plaketten». Noen år etterpå utbrøt representanter fra krigsseilerne: «Vi hadde aldri drømt om at krigsseilersaken skulle bli løst av to bønder».
Sjefredaktøren
Etter at regjeringen Borten gikk av i 1971 gikk Bye tilbake til arbeidet som redaktør for Senterpressen. Senterpressen hadde om lag 15 aviser rundt omkring i landet som sympatiserte med Senterpartiet og Bye skrev en rekke artikler og lederartikler i disse avisene. Blant annet i EEC/EF-saken var Bye svært klar i sine meninger og advarte mot det han på sikt anså å være en unionsdannelse. Bye gikk av med pensjon i 1984.
Egen familie
Odd Bye og Borghild Wiencke fikk en datter, Berit Elisabeth (født 4. januar 1960. Hun tok økonomiutdannelse i USA og er bosatt i Hongkong.
Byes hustru, Borghild Wiencke, gikk bort i 1999.
Så dritkult
Så dritkult er et musikkalbum med Bryggerigangen Bluesband, utgitt i 1997. Dette ble bandets siste plateutgivelse.
Budhagupta
. Budhagupta (regjeringstid: ca 476 – 495 e.Kr.) var en Guptakeiser og etterfølgeren til Kumaragupta II. Han var sønn av Purugupta og ble etterfulgt av Narasimhagupta. Budhagupta hadde nære bånd til regentene av Kannauj og sammen prøvde de å drive Hunafolkene ut av de fruktbare områder i Nord-India.
Ruth Hult
Ruth Hult Kvaale (født 2. november 1910 i Halden, død 3. desember 1996 i Borge) var en norsk folkeminnesamler fra Rømskog.
Usynlige lenker
Usynlige lenker (originaltittel: Une si jolie petite plage) er en fransk film fra 1949 regissert av Yves Allégret med Gérard Philipe, Madeleine Robinson og Jane Marken i hovedrollene.
Ruth Hult
Etter oppfordring fra Reidar Th. Christiansen begynte hun å samle folkeminne fra Østfold i 1934. Først i Rømskog, Idd og Berg senere også fra Hvaler. I tillegg til sagn og gåter samlet hun også skikker, varsler, trosutsagn og opplysninger om eldre arbeidsliv. Mesteparten av samlingene hennes ble utgitt i 1937, men noe ligger også i Norsk folkeminnesamling på Universitetet i Oslo.
Usynlige lenker
Handling
En mann (spilt av Gérard Philipe) kommer til en liten by ved kysten. Han påstår at navnet hans er Pierre, og han sjekker inn på det eneste hotellet som er åpent. Hans ankomst vekker nysgjerrighet, og en viss grad av mistenksomhet, ettersom folk bemerker at han ser ut til å kjenne området. Men han gir ingen forklaring på hans tilstedeværelse på den dystre tiden av året i byen deres. Den eldre faren til hotell-eieren, viser tegn på anerkjennelse. Men han lider av stumhet, og denne tilstanden hindrer ham i å fortelle noe.
American Red Cross
American Red Cross (ARC) er det nasjonale forbundet til Røde Kors i USA. Det ble grunnlagt i 1881.
D3
D3 kan referere til
Rødskrubb
Rødskrubb (Leccinum versipelle) er en rørsopp i slekten Leccinum. Rødskrubb vokser alltid sammen med bjørk, og er spesielt utbredt i fjellbjørkeskog. Den vokser over hele Norge.
Kjennetegn
Rødskrubb er en rørsopp, og har dermed et tykt svampaktig rørlag på undersiden av hatten. Selve hatten er gjerne 5-20 cm bred og konveks. Hatthuden henger noe utover hattkanten. Rørlaget er hvitt, også under trykk.
Stilken er 8-20 centimeter høy og 1,5-5 cm tykk. Den er som oftest tynn og svakt konisk slik at den er tykkere i bunn. Stilken har ingen krager eller slirer, men er skjellet med svarte skjell. Kjøttet til fruktlegemet er hvitt, men skifter farge til grålilla, så gråblå og så svartlig. Ved steking eller koking blir kjøttet helt svart. Rødskrubben har ingen markant lukt.
Rødskrubben kan forveksles med ospeskrubben, men det mørke skjellet til rødskrubben skiller den fra ospeskrubbens rødlige skjeller. I tillegg vil ospeskrubben skifte farge på rørlaget ved trykk, mens rødskrubben ikke gjør det. Begge krever uansett sterkt varmebehandling før de kan spises.
Utbredelse
Rødskrubb finnes særlig i Norge, Sverige, Danmark og Storbritannia, både i lavlandet og i fjellet. I Norge er rødskrubben jevnt fordelt over hele landet, med bare enkelte områder nord i Hedmark og sør i Nordland og Finnmark som tynt representerte. Sesongen varer normalt fra august til oktober.
Voksemåte
Danner sopprot, Mykorrhiza med vanlig bjørk og fjellbjørk. Vokser både enkeltvis og i klynger.
Anvendelse
Rødskrubb er mildt giftig i rå form. Den inneholder et stoff som i større kvanta vil gi kvalme og oppkast dersom soppen ikke varmebehandles skikkelig. Steking eller koking i 15–20 minutter er nødvendig. Soppbitene blir svarte ved oppvarming. Rødskrubb er god på smak og har tradisjonelt vært en vanlig matsopp, men noen mennesker reagerer også på varmebehandlet rødskrubb, og i enkelte nyere soppbøker er den derfor oppført som giftig.
Måling av radioaktivitet
Rødskrubb står på listen over de artene som undersøkes to ganger per sesong, i prosjektet «Overvåking av radiocesium i sopp». Prosjektet er et samarbeid mellom Statens strålevern og Norges sopp- og nyttevekstforbund (tidligere Nyttevekstforeningen). Prosjektet ble igangsatt i 1988, to år etter Tsjernobyl-ulykken. Listen over arter som undersøkes, inneholder både gode matsopper og giftsopper.
Norgesmesterskapet på ski 2009
Norgesmesterskapet på ski 2009 delt i to separate arrangement:
Mellombakke (K65)
Dato: 30. januar 2009
Sted: Vikersund
Normalbakke (K90)
Dato: 28. mars 2009
Sted: Raufoss/Gjøvik
Storbakke (K123)
Dato: 4. februar 2009
Sted: Lysgårdsbakkene, Lillehammer
10 km klassisk
Dato: 15. januar 2009
Sted: Gjøvik
Sprint fristil
Dato: 16. januar 2009
15 km skiathlon
Dato: 17. januar 2009
Sted: Gjøvik
3 x 5 km stafett
Dato: 18. januar 2009
Sted: Gjøvik
Lagsprint
Dato: 27. mars 2009 Sted: Røros
Langdistanse (30 km fellesstart)
Dato: 28. mars 2009 Sted: Røros
15 km klassisk
Dato: 15. januar 2009
Sted: Gjøvik
Sprint fristil
Sted: Gjøvik
30 km skiathlon
Sted: Gjøvik
3 x 10 km stafett
Dato: 18. januar 2009
Sted: Gjøvik
Lagsprint klassisk
Dato: 27. mars 2009 Sted: Røros
Langdistanse (50 km fellesstart)
Dato: 28. mars 2009 Sted: Røros
Lagkonkurranse, hopp stor bakke / 3 x 5 km stafett
Dato: 21. mars 2009
Sted: Meldal/Å
Normal (Gundersen)
Dato: 28. mars 2009
Sted: Raufoss/Gjøvik
Fellesstart
Dato: 29. mars 2009 Sted: Gjøvik/Raufoss
A Man’s Prerogative
A Man's Prerogative er en amerikansk stumfilm fra 1915, regissert av George Nichols.
Handling
Ikke desto mindre lar hun ektemannen, sin med vilje, tro noe helt annet. Men Oliver tviler på barnets egentlige opphav. I tillegg tror resten av omgangskretsen deres også at hun er skyldig i utroskap. Oliver ønsker derfor å ta ut skilsmisse fra Elizabeth. Hun blir dermed utstøtt, sammen med det nyfødte barnet sitt.
Gobiinae
Gobiinae er en stor gruppe kutlinger med omtrent 1950 arter. Det finnes over hele verden, men har størst utbredelse i tropiske og subtropiske områder.
Beskrivelse
De fleste artene er ganske små, vanligvis under 10 cm lange, men enkelte arter som Glossogobius giuris kan bli opptil 50 cm. Noen av verdens minste fiskearter hører til delgruppen Trimmatom. Hos mange arter er bukfinnene vokst sammen til en sugeskål som de kan bruke til å holde seg fast med. Første ryggfinne, hvis den fins, består kun av piggstråler, mens den andre har både piggstråler og bløtstråler.
Arter som finnes i Norge
De 12 artene av kutlinger som finnes i Norge hører alle til gruppen Gobiinae.
Guabirá
Club Deportivo Guabirá er en boliviansk fotballklubb fra Montero som spiller i Liga de Fútbol Profesional Boliviano. De spiller sine hjemmekamper på Estadio Gilberto Parada. Selv om klubbhuset alltid har vært i Montero, spilte klubben i Santa Cruz de la Sierra fram til 1999, da Estadio Gilberto Parada endelig ble pusset opp til 1. divisjonsstandard.
Prasat Ak Yum
Prasat Ak Yum (khmer: ប្រាសាទអកយំ ) er et tempel i Angkorregionen i Kambodsja. Den første strukturen på området var en mursteinshelligdom med bare et kammer, sannsynligvis bygget mot slutten av det 8. århundre. Senere ble templet påbygd som en trappepyramide, med en grunnflate på ca. 100 m². Utvidelsen fant trolig sted tidlig i det 9. århundre under kong Jayavarman II, som er anerkjent som grunnleggeren av Khmerriket. Selv om ruinene i dag er visuelt lite imponerende sammenlignet med mange andre i Angkorregionen er de viktige som en forløper til templfjellene som ble til en standardform i kambodsjansk arkitektur.
Når det åtte kilometer lange reservoaret Vestre Baray ble bygget i det 11. århundre ble Prasat Ak Yum delvis begravd av den sørlige diken. Tempelet ble gravd ut i 1930 i regi av arkeologen George Trouvé.
Militæroppstanden i Aserbajdsjan 1993
Militæroppstanden i Aserbajdsjan (1993) var et militærkupp i Aserbajdsjan som førte til at president Abülfaz Elçibay måtte flykte fra Baku og frasi seg sin stilling. Kuppet ble ledet av Oberst Surat Huseynov.
Haugenslettveien (Oslo)
Haugenslettveien var en vei på Grorud (bydel Grorud) i Oslo. Den gikk nordøstover fra Grorudveien over Vestbyveien og videre over Haugensletta.
Veien er bortregulert. Vestre del av veiløpet regnes nå som en del av Bekkenstenveien, mens den østre har et visst sammenfall med dagens Jernkroken.
Streik!
Streik! er et norsk dokudrama fra 1975, regissert av Oddvar Bull Tuhus. Filmen er løst basert på Tor Obrestads roman Sauda! Streik! som handler om Saudastreiken i 1970. Den var resultat av et samarbeide mellom Marcusfilm og NRK Fjernsynsteatret.
Filmen ser begivenheten ut fra arbeidernes ståsted.
Den ble satt opp på kino først, deretter vist i NRK.
RV (andre betydninger)
RV kan referere til
La meg være ung – Komplett 1960–1965
La meg være ung – Komplett 1960–1965 er det 2. samlealbumet til Wenche Myhre og ble gitt ut i 1993.
Aenictogiton
Aenictogiton spp. er en slekt av maur som utgjør en gruppe (underfamilie) for seg selv. Det er beskrevet sju arter, i tillegg kjenner man noen til nå ubeskrevne. Det er bare beskrevet hanner i denne gruppen, så dronninger og arbeidere er foreløpig helt ukjente.
Utseende
Bare hannene er beskrevet. Hodet har en dyp grop bak punktøynene. Antennenes skaft (første ledd, før knekken) er klubbeformet. Kroppen er sammentrykt fra sidene. Petiolus har et trekantet inntrykk på baksiden. Hannen, som har et spesielt årenett, er lang og tynn og ligner nærmest på et lite stankelbein, bortsett fra at beina er korte.
Levevis
Ingenting er kjent om disse maurenes levevis, men de plasseres i gruppen Dorylomorpha, der de fleste av de andre gruppene er hærmaur, det er dermed sannsynlig at også disse har et slikt levevis.
Turn It into Love
«Turn It into Love» er en sang av Kylie Minogue fra hennes debutalbum Kylie. Singelen ble utgitt i desember 1988 som albumets sjette og siste singel og ble skrevet av Stock Aitken Waterman.
Aenictogiton
Utbredelse
Denne gruppen er bare kjent fra Sentral-Afrika. De fleste artene er beskrevet fra Den demokratiske republikken Kongo.
Turn It into Love
Informasjon
Sangen ble utgitt som singel utelukkende i Japan i 1988. Den gikk rett inn på førsteplass på den japanske internasjonale hitlistene, hvor den forble i flere uker. Det ble Minogues tredje førsteplass-singel på rad i Japan, og den sjette singelen fra albumet.
IEEE 802.1Q
IEEE 802.1Q, også ofte referert til som Dot1q, er en nettverkstandard som støtter virtuelle LAN (VLAN) på et Ethernet-nettverk. Standarden definerer et system for VLAN-tagging for Ethernet-rammer og tilhørende prosedyrer som skal brukes av broer og svitsj til å håndtere slike rammer. Standarden inneholder også bestemmelser for en kvalitet på tjenesten (QoS) kjent som IEEE 802.1p og definerer Generic data registrering Protocol.
Abierto Mexicano Telcel 2017
Abierto Mexicano Telcel 2017 var en tennisturnering, og del av ATP-touren 2017 som fant sted i Acapulco i Mexico fra 27. februar til 4. mars 2017.
Det ble konkurrert i singel og dobbel for menn og kvinner på hardcourt.
Charles Braude
Charles Samuel Braude (født 23. mai 1915 i Christiania, død 5. august 1991 ) var en norsk bokser. Under andre verdenskrig satt han som fange i Berg interneringsleir utenfor Tønsberg på grunn av sitt jødiske opphav. Foreldrene og to av søsknene ble deportert og drept i utryddelsesleiren Auschwitz.
I årene 1935–1940 var Charles Braude Norges beste bokser i flue- og bantamvekt. Han representerte Norge i flere internasjonale konkurranser. Foreldrene Sara og Benzel forlot Litauen omkring 1910 på grunn av jødeforfølgelsene der. Han var gift med en «arisk» kvinne og ble ikke deportert til konsentrasjonsleir, han satt i stedet internert i Berg leir fra 1942 til frigjøringen i mai 1945. Søsteren kom seg til trygghet i Sverige, mens foreldrene Bertha (også omtalt som Sara) og Benzel samt to brødre ble deportert til Auschwitz og drept. Broren Harry Braude opptrådte i filmen «De vergeløse» (1939), regissert av Leif Sinding. Harry Braude døde i Auschwitz; antagelig ble han slått i hjel av en vakt. Broren Isak døde i Auschwitz 7. januar 1943.
Braude spilles av Jakob Oftebro i filmen Den største forbrytelsen (2020), basert på Marte Michelets bok Den største forbrytelsen - Ofre og gjerningsmenn i det norske holocaust.
Verdenscupen i alpint 1968
Verdenscupen i alpint 1968 startet 4. januar 1968 i Hindelang (menn) og 5. januar i Oberstaufen (kvinner), og ble avsluttet 7. april 1968 i Heavenly Valley. Det ble arrangert 20 renn for menn (5 utfor, 7 storslalåm, 8 slalåm). For kvinnene ble det arrangert 23 renn (6 utfor, 7 storslalåm, 10 slalåm). De første verdenscuprennene i Norge ble avholdt denne sesongen med storslalåm i Varingskollen 24. februar og slalåm i Kirkerudbakken 25. februar, begge for både kvinner og menn.
Sesongens høydepunkt var OL 1968 i Grenoble. Dette var eneste gang OL-rennene telte med i verdenscupen.
Blodtypediett
D'Adamos påstand er at ABO-blodtypene er den viktigste faktoren for å bestemme en sunn diett, og han presenterer forskjellige dietter for personer med O-, A-, B- og AB-blodtyper. Lektiner er et nøkkelbegrep i dietten hans.